อย่างไรก็ดี มีรายงานว่าขณะนี้ทางปลัดกระทรวงสาธารณสุขได้มีคำสั่งซื้อเครื่องตรวจสอบแบบคิต เทสต์ (Kit Test) มาจากประเทศสิงคโปร์เพื่อมาใช้กับโรงพยาบาลทั่วประเทศ ซึ่งเป็นเครื่องมือวินิจฉัยโรคเบื้องต้นที่ใช้ตรวจสอบหาเชื้อไวรัสไข้หวัดใหญ่ (Influenza) โดยเฉพาะ โดยใช้เวลาตรวจประมาณ 10 นาทีก็จะสามารถรู้ผลได้ทันทีว่ามีไวรัสไข้หวัดใหญ่อยู่ในร่างกายหรือไม่ แต่กระนั้นเครื่องมือตรวจสอบชนิดนี้ก็เป็นเพียงชุดตรวจสอบเบื้องต้นซึ่งไม่สามารถระบุบ่งชี้ได้ว่าเป็นสายพันธุ์ใด คาดว่าจะส่งมาถึงที่โรงพยาบาลเด็กภายในวันที่ 26-27 นี้ เพราะในขณะนี้ชุดที่ใช้ตรวจสอบอยู่องค์การอนามัยโลก (WHO) ให้ยืมมา